આપણે સામાન્ય રીતે પ્રેમનો ઇઝહાર કરતા ખચકાઇએ છીએ, એમ વિચારીને કે ક્યાંક સામા વાળો ઇનકાર ન કરી દે, પણ સામાન્ય રીતે આવા કારણે જ આપણો પ્રેમ અધૂરો રહી જાય છે. આપણે પોતાના જીવનની સૌથી મોટી ખુશી પામવામાંથી ચુકી જઇએ છીએ. જોકે આપણને ખબર હોય છે કે આપણે પોતાના પ્રેમનો ઇઝહાર નહીં કરીએ, તો આપણે અધૂરાપણાની જ પસંદગી કરીશું. આ બધાથી કંઇક હટકે, ક્યારેક એવુ થાય કે આપણે આપણા પ્રેમનો ઇઝહાર કરી દઇએ અને છતાં પણ આપણને જવાબ ન મળે. પાછળથી ખબર પડે કે આપણો ઇઝહાર તેના સુધી પહોંચ્યો જ નહીં, તો કેવું લાગશે? આ જ થીમ પર આધારિત છે હોમી અડજાણિયાની ફાઇંડિંગ ફૅની ફિલ્મ.